Na úvod je potrebné povedať, že výber typu slúchadiel je značne subjektívny. V prípade štupľových slúchadiel považujeme za výhodu dôkladné utesnenie zvukovodov. Výsledkom je tak vyššia kvalita reprodukovaného zvuku a nižšia úroveň okolitého hluku. Štupľové slúchadlá navyše spravidla pôsobia v uchu pevnejším dojmom, ťažšie ich tak stratíte pri chôdzi alebo behu. Slúchadlá do uší pre vás zasa môžu byť príjemnejšie na dlhodobé nosenie. Nezavádzajú sa do zvukovodov, na ucho tak vyvíjajú menší tlak. Počítať však musíte s absenciou aktívnej redukcie okolitého šumu (ANC). \r